కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
మా క్లాస్‌లో చెత్త స్టూడెంట్‌ని నేనే: అల్లు అర్జున్
బెంగళూరులోని నాగార్జున కాలేజ్ ఆఫ్ ఇంజినీరింగ్ అండ్ టెక్నాలజీలో నిర్వహించిన ‘ఐక్య ఫీస్టా 2018’ ముగింపు కార్యక్రమానికి ఆయన ముఖ్య అతిథిగా హాజరయ్యారు.
Samayam Telugu | Updated:
Oct 28, 2018, 04:44PM IST
మా క్లాస్‌లో చెత్త స్టూడెంట్‌ని నేనే: అల్లు అర్జున్
కాలేజీలో చదువుకున్న రోజుల్లో క్లాస్‌లో చెత్త స్టూడెంట్‌ని తానేనని స్టైలిష్ స్టార్ అల్లు అర్జున్ అన్నారు. చదువులో అందరి కంటే వెనకుండే తాను.. సాంస్కృతిక కార్యక్రమాలు అనేసరికి అందరికంటే ముందుండేవాడినని చెప్పారు. పాడటం, డ్యాన్స్ చేయడం, సంగీత వాయిద్యాలను వాయించడం ఇలా ప్రతి కల్చరర్ యాక్టివిటీలో పాల్గొనేవాడినని తెలిపారు. అయితే విద్య అనేది అందరికీ ఎంతో అవసరమని, విద్యార్థి దశలో వినోదంతో పాటు చదువునూ కొనసాగించాలని చెప్పారు. దేన్నీ తక్కువగా చూడకూడదని సూచించారు. బెంగళూరులోని నాగార్జున కాలేజ్ ఆఫ్ ఇంజినీరింగ్ అండ్ టెక్నాలజీలో నిర్వహించిన ‘ఐక్య ఫీస్టా 2018’ ముగింపు కార్యక్రమానికి ఆయన ముఖ్య అతిథిగా హాజరయ్యారు.
తమ కాలేజీలో జరిగే కార్యక్రమానికి అల్లు అర్జున్ చీఫ్ గెస్ట్‌గా రావడంతో విద్యార్థుల ఆనందానికి అవధుల్లేవు. అల్లు అర్జున్ మాట్లాడుతున్నంత సేపు విద్యార్థులు అరుపులు, కేకలతో హోరెత్తించారు. ఈ సందర్భంగా కాలేజీ యాజమాన్యం అల్లు అర్జున్‌ను సత్కరించింది. అల్లు అర్జున్ సత్కారంతో ప్రారంభమైన కార్యక్రమం ఆయన ప్రసంగంతో ముగిసింది. కాగా, ‘ఐక్య ఫీస్టా 2018’లో భాగంగా వివిధ అంశాల్లో విద్యార్థులకు పోటీలు నిర్వహించి బహుమతులు ప్రదానం చేశారు. రాష్ట్రంలోని 50 కళాశాలలకు చెందిన విద్యార్థులు ఈ పోటీలకు హాజరయ్యారు.
ముగింపు కార్యక్రమానికి అల్లు అర్జున్‌‌తో శాండిల్‌వుడ్ సీనియర్‌ నటుడు రమేష్‌ అరవింద్‌ హాజరయ్యారు. ఈ సందర్భంగా నిర్వహించిన సాంస్కృతిక కార్యక్రమాలు విశేషంగా ఆకట్టుకున్నాయి. అల్లు అర్జున్‌కు కర్ణాటకలోనూ మంచి ఫ్యాన్ ఫాలోయింగ్ ఉంది. అక్కడ తెలుగు వారు కూడా అధికంగా ఉండటంతో బన్నీకి అభిమానులు ఎక్కువగానే ఉన్నారు. తమ అభిమాన హీరో వస్తున్నాడని తెలుసుకుని వారంతా అక్కడికి చేరుకుని సందడి చేశారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.